open-index/open-wikipedia-markdown huggingface dataset:
Sylvain Ripoll

**Sylvain Ripoll** (s. 15. elokuuta 1971) on ranskalainen jalkapallovalmentaja ja entinen puolustaja. Toukokuusta 2017 lähtien hän on toiminut Ranskan alle 21-vuotiaiden jalkapallomaajoukkueen päävalmentajana.

## Ura pelaajana

Ripoll aloitti pelaajauransa Stade Rennais'n puolustuksessa. Hän teki ensiesiintymisensä kaudella 1990/91 ja murtautui seuran pelaavaan kokoonpanoon toden teolla seuraavalla kaudella. Rennes putosi keväällä 1992 Division 2:een, jossa Ripoll jatkoi seuran paidassa vielä kaksi kautta. Kaudeksi 1994/95 hän siirtyi Le Mansiin, josta hyvien esitysten myötä FC Lorientiin. Ripoll urakoi ensimmäisellä Lorient-kaudellaan 39 sarjaottelua ja kuului myös seuraavina vuosina seuran kantaviin voimiin Division 2:ssa. Hän pelasi myös liigassa, johon Lorient nousi kaudeksi 1998/99. Ripoll lopetti pelaajauransa Lorientissa loukkaantumisten myötä vuonna 2003.

## Ura valmentajana

Ripoll jatkoi uraansa Lorientin palveluksessa valmentajana, kun hänestä kesällä 2003 tuli Christian Gourcuffin apuvalmentaja. Kaksikon johdolla Lorient nousi kauden 2005/06 päätteeksi liigaan. Lorient vahvisti asemansa liigaseurojen joukossa ja kaudella 2009/10 sijoittui seitsemänneksi tehden näin seurahistorian parhaan tuloksen pääsarjatasolla. Gourcuff jätti päävalmentajan paikkansa 11 vuoden jälkeen kauden 2013/14 päätteeksi ja Ripoll nousi seuran päävalmentajaksi. Ripollin johdolla Lorient on joutunut taistelemaan sarjapaikkansa puolesta, mutta kahden perättäisen 15. sijan myötä pysynyt liigassa. Kaudella 2016/17 Lorient vajosi liigan putoamiskamppailuun jo alkukaudesta. Kehnojen tulosten myötä Lorient ja Ripoll purkivat sopimuksensa lokakuun lopulla 2016, kun Lorient oli hävinnyt kahdeksan pelaamistaan kymmenestä liigaottelusta.LORIENT AND RIPOLL PART WAYS

Toukokuussa 2017 Ripollista tuli Ranskan alle 21-vuotiaiden jalkapallomaajoukkueen päävalmentaja.Sylvain Ripoll nommé sélectionneur des Espoirs

## Lähteet
Yamakaze (1936)

**Yamakaze** () oli Keisarillisen Japanin laivaston Shiratsuyu-luokan hävittäjä toisessa maailmansodassa.

## Valmistus

Alus tilattiin Uraga Dock Companyltä, missä köli laskettiin 25. toukokuuta 1935. Alus laskettiin vesille 21. helmikuuta 1936 ja valmistui 30. kesäkuuta 1937.

## Palvelus
Alus upotettiin 23. kesäkuuta 1942.

## Lähteet

*
*

### Viitteet
Vantaan lapsibaletti

**Vantaan lapsibaletti** oli Vantaan vuosina 1983–2010 toiminut lasten balettiopetukseen erikoistunut ja taiteen perusopetusta antanut koulu, jota ylläpiti samanniminen rekisteröity yhdistys (Vantaan lapsibaletti ry). Vuonna 2010 oppilaita ilmoitettiin olleen noin 140. Opetusta balettikoulu antoi ainakin toimipisteessään Myyrmäen kaupunginosan Louhelassa.

Lapsibaletin perustivat vuonna 1983 ja sitä johtivat pitkään balettipedagogi ja koreografi Marin Veltchev ja hänen vaimonsa tanssitaiteilija Tamara Popova-Veltcheva. Lapsibaletti perustettiin Vantaalle kun vuonna 1950 balettipedagogi Airi Säilän perustaman balettikoulun opetuksen vastattavakseen saaneet Marin Veltchev ja Tamara Popova-Veltcheva siirsivät koulun Vantaalle vuonna 1983.  Taiteen laajaa perusopetusta se antoi vuodesta 1993 lähtien. Vuonna 2005 vetovastuun otti Maria Hostikka.

Tunnustuksena ansioistaan balettikasvatuksessa Vantaan lapsibaletti sai yhdessä perustajiensa kanssa Vantaan kulttuuripalkinnon vuonna 2005. Useat lapsibaletin oppilaista päätyivät myöhemmin ammattitanssijoiksi ja tanssinopettajiksi.

Vantaan lapsibaletin toiminta päättyi kesällä 2010. Lapsibaletti kärsi loppuvaiheessa muun muassa rahoitusvaikeuksista. Päättymisvaiheessa lapsibalettia veti vs. rehtori Erja Asikainen-Sallinen, joka osaltaan ilmoitti myös aikomuksesta sulauttaa Vantaan lapsibaletin toiminta osaksi suurempaa Vantaan tanssiopistoa. Monet lapsibaletin opettajista ja pääosa oppilaista siirtyvätkin vuonna 2010 Vantaan tanssiopistoon. Ainakin osa opettajista siirtyi muualle tanssipedagogeiksi.

## Lähteet
Kawakaze (1936)

**Kawakaze** () oli Keisarillisen Japanin laivaston Shiratsuyu-luokan hävittäjä toisessa maailmansodassa.

## Valmistus

Alus tilattiin Fujinagatan telakalta. Sen köli laskettiin 25. huhtikuuta 1935 ja alus laskettiin vesille 1. marraskuuta 1936. Alus valmistui 30. huhtikuuta 1937.

## Lähteet

*
*

### Viitteet
Bergvikin kartano

**Bergvikin kartano** () sijaitsee Salossa Etelä-Suomessa Hirsjärven rannalla. Kartano mainitaan asiakirjoissa ensi kerran 1796, jolloin se muodostettiin everstiluutnantti De la Motten upseerin virkakartanoksi. Osa kartanon julkisivusta edustaa goottilaistyyliä. Kartanolla on ollut useita omistajia, muun muassa 1950-luvulle asti Suomen Sokerin pääjohtaja John Grundström. 

Kartano toimi Riitta Pätiälä-Saarisalon perustaman Vapaan Evankeliumisäätiön toimintakeskuksena talveen 2020 asti. Alueella on myös kappeli ja luontopolku. Nykyisin kartano toimii hotellina, juhla- sekä kokouspaikkana. 

## Lähteet
*www.bergvikinkartano.fi
Suzukaze (1937)

**Suzukaze** () oli Keisarillisen Japanin laivaston Shiratsuyu-luokan hävittäjä toisessa maailmansodassa.

## Valmistus

Alus tilattiin Uraga Dock Company, missä köli laskettiin 9. heinäkuuta 1935. Alus laskettiin vesille 11. maaliskuuta 1937 ja valmistui vielä samana vuonna 31. elokuuta.

## Palvelus
Alus upotettiin 25. tammikuuta 1944.

## Lähteet

*
*

### Viitteet
Vantaan tanssiopisto

**Vantaan Tanssiopisto** on tanssin perusopetusta antava oppilaitos Vantaalla. Tanssin yleinen oppimäärä painottaa kasvatuksellista ja elämyksellistä tanssiharrastusta. Tanssin laajaan oppimäärän mukainen opetus puolestaan syventää tanssiharrastusta ja luo valmiuksia tanssialan ammattiopintoihin. Tanssiopiston toiminta on osallistujilleen maksullista. Vantaan Tanssiopistossa tanssii noin 700 oppilasta.

Tanssin opetus alkaa varhaisopetuksesta eli alle kouluikäisten lastentanssista. Nuorimmille lapsille on tarjolla aikuinen-lapsi -tunteja ja 3-vuotiaasta alkaen ryhmiä, joihin lapsi osallistuu ilman vanhempaa.  

 Tanssin perusopintoja suoritetaan 7-vuotiaasta alkaen joko yleisen tai laajan oppimäärän mukaisesti. Opetusta on eri tanssilajeissa (nykytanssi, baletti, jazz, street, afro jne. Lisäksi opisto tarjoaa tanssiharrastusta tukevia kehonhuoltotunteja (jooga, pilates, PBT, tanssijan oheisharjoittelu) sekä esimerkiksi tanssiakrobatiaa ja tanssiteatteria. Aikuisille on myös sopivia tunteja niin tanssiharrastuksen aloittamiseen kuin pidemmän tanssitaustan omaavillekin. Halutessaan myös aikuiset voivat suorittaa tanssin perusopintojen tutkinnon. Tanssiharrastustaan voi opistossa edelleen syventää oman tanssilajin extraluokalla tai opetusteatterissa (Rikka), joihin opiskelijat valitaan pääsykokeiden kautta.    

Vantaan Tanssiopiston taloudesta ja varojen käytöstä vastaa ja tanssiopiston toimintaa valvoo ja sitä johtaa tukiyhdistys (Vantaan Tanssiopiston tuki ry.) hallituksensa välityksellä.

## Historiaa
Tanssiopiston taustalla on Raatikon tanssikoulun vuonna 1977 alkanut opetus. 1990-luvun alkupuolella Raatikon tanssikoulu aloitti taiteen perusopetusta Vantaalla muun muassa Tikkurilan teatterin kanssa. Vuonna 1997 Raatikon tanssikoulu muuttui Vantaan tanssiopistoksi. Kesällä 2010 talousvaikeuksiin ajautuneen, tuolloin noin 140 oppilaan arvostetun Vantaan lapsibaletin toiminta liitettiin pääosin osaksi Vantaan tanssiopistoa.

Tanssiopisto sai Vantaan kulttuuripalkinnon vuonna 1997. Myös Tanssiopiston esitykset ovat menestyneet. Esimerkiksi opiston balettiesitys *Ja linnut lensivät matalalla* palkittiin vuonna 2015 Kajaanin koreografiakatselmuksessa.

## Toimipisteet
Vantaan tanssiopiston päätoimipiste on Myyrmäen eteläosassa. Myös Simonkylässä on opiston omia saleja (Leinikkitie 20). Opetuspisteitä ovat (syksy 2023):

## Lähteet
Bergvikin säätiö

**Bergvikin säätiö** (entinen **Vapaa Evankeliumisäätiö** ja säätiörekisterissä **Bergvikin Säätiö**) on elävää kristillisyyttä herättämään ja syventämään pyrkivä säätiö.

Säätiön perustaja oli Riitta Pätiälä-Saarisalo, joka toimi pitkään säätiön toiminnanjohtajana. Säätiö piti vuoteen 2020 yllä Bergvikin toimintakeskusta, jossa sen tytäryhtiö Bergvikin Kartano Oy harjoitti kokous- ja majoitustoimintaa, kuten rippikouluja. Toimintakeskusta teki tunnetuksi toiminnanjohtajan puolison professori Aapeli Saarisalon työ.

Säätiön tarkoituksena on sääntöjensä mukaan herättää ja syventää elävää kristillisyyttä sekä toimia kristillisen mielenterveystyön edistämiseksi. Tarkoituksensa toteuttamiseksi säätiö pitää Bergvikin kappelissa hartauksia ja jumalanpalveluksia, kustantaa ja julkaisee kristillistä kirjallisuutta sekä järjestää tapaamisia ja raamattuopetusta.

Säätiö on vuokrannut kartanon majoitus- ja ravitsemusliiketoiminnan vuonna 2020. Bergvikin säätiö on Suomen Evankelisen Allianssin yhteisöjäsen.

## Lähteet

## Aiheesta muualla
Säätiön kotisivu
Aavikkopiikkileguaani

**Aavikkopiikkileguaani** (*Sceloporus magister*) on konnaliskojen heimoon (Phrynosomatidae) kuuluva liskolaji. Sitä esiintyy Yhdysvaltain lounaisosissa ja Luoteis-Meksikossa. Aavikkopiikkileguaani kasvaa hännän kanssa noin 25–30 cm pitkäksi. Sitä kasvatetaan lemmikkieläimenä.

## Elinympäristö ja käyttäytyminen

Aavikkopiikkileguaani elää kuivilla ja puolikuivilla alueilla tasangoilla ja aavikoilla sekä kivikkoisilla vuorenrinteillä. Se on päivälläkin aktiivinen ja lepäilee aurinkoisilla kivillä ja kallioilla, mutta myös maassa lähellä koloja sekä pensaita. Vaaran uhatessa se menee nopeasti piiloon kivenkoloihin. Se voi myös kiipeillä puissa.

## Aavikkopiikkileguaani lemmikkieläimenä

Aavikkopiikkileguaanin terraarion tarvitsee olla vähintään esimerkiksi 95 × 45 × 50 cm. Terraarion kuuluu olla kuiva ja hiekkapohjainen. Terraarioon sijoitetaan myös kiipeily- ja piilopaikkoja. Aavikkopiikkileguaani tarvitsee UVB-valaistuksen. Sopiva lämpötila terraarion lämmittelypaikassa on 35&nbsp;°C, viilein kohta huoneenlämpöinen. Yhdessä terraariossa saa olla vain yksi koiras.

## Ravinto

Aavikkopiikileguaani syö luonnossa hyönteisiä ja joskus myös hedelmiä ja kukintoja. Vankeudessa ruokaan täytyy lisätä vitamiinia ja kalsiumia.

## Luokittelu

Aavikkopiikkileguaani luokitellaan sukuun *Sceloporus*, jonka muita lajeja ovat esimerkiksi sinipiikkileguaani (*S. serrifer*) ja piikkileguaani (*S. poinsettii*).

## Lähteet
* 

### Viitteet
Chuckwalla

**Chuckwalla** (*Sauromalus ater*) on Pohjois-Amerikassa elävä leguaanilaji.

## Ulkonäkö ja koko

Naaraat ja koiraat ovat erinäköisiä. Aikuisen naaraan ruumis on kauttaaltaan ruskehtava, ja siinä on tummanruskeita ja punaisia täpliä. Aikuiset koiraat taas ovat beesinvärisiä suurimmasta osasta ruumista, jotkut ruskeätäpläisiä, mutta pää, hartiat ja lantionseutu ovat mustat. Häntä on vaalean harmaanruskehtava. Nuorilla chuckwalloilla on leveitä nauhoja ruumiissa ja hännässä. Laji on yksi Yhdysvaltojen suurimmista leguaaneista, koiras voi kasvaa 46-senttiseksi. Naaras on hieman pienempi. Ruumista peittävät pienet yhdenmukaiset suomut, lukuun ottamatta korvanaukkoja, joita suojaavat suuremmat suomut.

## Luokittelu

Aiemmin suku *Sauromalus* jaettiin useampaan lajiin kuin nykyään, *S. obesusta* ja *S. ateria* pidettiin eri lajeina. Tutkija Bradford D. Hollingsworth väitti kuitenkin vuonna 1998, että näitä kahta lajia pitäisi pitää samana lajina, saaden nimen *S. ater*. Eräät muut tutkijat kyseenalaistivat tämän käsityksen, mutta vuonna 2004 ICZN (International Comission of Zoological Nomenclature) sai yksimielisyyden siitä, että niitä pidetään samana lajina.

## Levinneisyys ja elinympäristö

Chuckwallaa tavataan Yhdysvaltojen lounaisosissa sekä Pohjois-Meksikossa. Sen levinneisyysalue ulottuu eteläisestä Nevadasta ja Utahista Kaakkois-Kaliforniaa ja läntistä Arizonaa pitkin Kalifornian niemimaan eteläosiin ja suurimpaan osaan Sonoraa, jossa sitä tavataan eniten Mojaven ja Sonoran aavikoilla.

## Käyttäytyminen ja ravinto

Chuckwalla elää kallioaavikoilla, jopa 1 400 metrin korkeuteen asti, vaikkakin se suosii alavampia seutuja. Se pitää lämmöstä ja paistattelee usein kallioilla. Se on arḱa laji, ja se on kehittänyt erikoisen puolustautuimiskeinon. Jos sitä uhataan, se pakenee kallionhalkeamiin ja -koloihin jossa se vetää keuhkonsa täyteen ilmaa. Siten se jää tiukasti kiinni halkeaman seinämiin eikä peto saa vedettyä sitä ulos kolostaan. Laji on kasvinsyöjä, ja syö maasta löytyviä lehtiä, hedelmiä ja kukkia, erityisesti *Encelia farinosa*- nimistä asterikasvia (englanniksi ”brittle-bush”).

## Lisääntyminen

Chuckwalla parittelevat huhti-heinäkuussa, ja naaras munii enintään 16 munaa jokusen kuukauden sen jälkeen. Munat munitaan maan alle. 
Naaras ei muni ruoan käydessä vähiin.

## Lähteet

*
Winchesterin taistelu

**Winchesterin taistelu** voi viitata kolmeen eri Yhdysvaltain sisällissodan taisteluun:
* Ensimmäinen Winchesterin taistelu (toukokuu 1862)
* Toinen Winchesterin taistelu (kesäkuu 1863)
* Kolmas Winchesterin taistelu (eli Opequonin taistelu, syyskuu 1864)
Jia Sidao

**Jia Sidao** (, 1213 – 1275) oli Kiinan Eteläisen Song-dynastian kansleri dynastian loppuvuosina 1259–1275. Hänen siskonsa oli keisari Lizongin jalkavaimo, mistä oli poliittista hyötyä Jian uralle. Mongolien hyökkäykset johtivat Song-dynastian päättymiseen vuonna 1279, ja sitä ennen kiinalaiset hävisivät ratkaisevia taisteluita muun muassa Xiangyangissa ja Wuhussa. Sotilaalliset tappiot sekä epäonnistunut maareformi ja keisarillisen hovin sisäiset juonittelut heikensivät Jian valtaa, ja hänet surmattiin vuonna 1275.

## Lähteet
Peter Hyballa

**Peter Hyballa** (s. 5. joulukuuta 1975) on saksalainen jalkapallovalmentaja. Kesäkuusta 2021 lähtien hän on toiminut Esbjergin päävalmentajana. 

## Ura

Hyballa aloitti valmennusuransa nuorella iällä juniorivalmentajana Borussia Bocholtissa. Hän valmensi eri ikäluokkien joukkueita myös SC Münsterissä, Preußen Münsterissä ja DSC Arminia Bielefeldissä. Päävalmentajadebyyttinsä aikuisten tasolla Hyballa teki namibialaisen Ramblersin valmentajana vuonna 2002. Hän palasi jo seuraavana vuonna takaisin Saksaan ja valmensi VfL Wolfsburgin ja Borussia Dortmundin juniorijoukkueita, kunnes teki toukokuussa 2010 sopimuksen Rot-Weiss Essenin kanssa. Seuran ajauduttua konkurssiin Hyballan sopimus jouduttiin purkamaan jo kesäkuun alussa. Pian päätöksen jälkeen hän siirtyi Alemannia Aachenin päävalmentajaksi. Alemannia pelasi Hyballan alaisuudessa 2. Bundesliigan keskikastissa. Kauden 2011/12 alku ei seurajohtoa tyydyttänyt ja Hyballa sai syyskuussa 2011 potkut seurasta.

Tammikuussa 2012 Hyballa siirtyi FC Red Bull Salzburgin palvelukseen juniorivalmentajaksi. Kevätkauden jälkeen hän jätti seuran ja jatkoi uraansa SK Sturm Grazin päävalmentajana. Graz pelasi Hyballan alaisuudessa Itävallan Bundesliigan keskikastin sijoituksista, mutta seurajohtoa tulokset eivät tyydyttäneet ja Hyballan pesti päättyi potkuihin huhtikuussa 2013. Kahden Leverkusen-vuoden jälkeen Hyballa palasi päävalmentajatehtäviin aikuisten tasolle tehtyään sopimuksen Eredivisie-seura NEC Nijmegenin kanssa toukokuussa 2016. NEC:n kausi sujui Hyballan alaisuudessa alavireisesti ja seura juuttui Eredivisien putoamiskamppailuun. Seurajohto purki Hyballan sopimuksen huhtikuussa 2017.

NEC-potkujensa jälkeen Hyballa toimi slovakialaisen Dunajská Stredan ja alankomaalaisen NAC Bredan päävalmentajana.Peter Hyballa Joulukuussa 2020 hänestä tuli puolalaisen Wisła Krakovan päävalmentaja.Peter Hyballa nowym trenerem Wisły Kraków Hyballa teki seuran kanssa kesään 2022 ulottuvan sopimuksen, mutta odotuksia heikommat tulokset ja riidat pelaajien kanssa johtivat potkuihin jo kauden 2020/21 jälkeen.Wisła Kraków zwolniła trenera. Kontrakt rozwiązano za porozumieniem stron

Kesäkuussa 2021 Hyballa aloitti tanskalaisen Esbjergin päävalmentajana.Peter Hyballa ny cheftræner i EfB

## Lähteet
Osmoseeni

**Osmoseeni** eli **bis(syklopentadieeni)osmium** (C10H10Os) on metalloseeneihin kuuluva osmiumin organometalliyhdiste.

## Ominaisuudet ja valmistus
Osmoseeni on huoneenlämpötilassa valkoista tai väritöntä kiteistä ainetta, joka on suhteellisen stabiili ilman vaikutuksille. Se liukenee moniin orgaanisiin liuottimiin, mutta vain happamiin vesiliuoksiin. Happamissa olosuhteissa osmiumioni voi ottaa vastaan protonin ja hapettuu samalla hapetusluvulle +IV. Rakenteeltaan ja reaktiivisuudeltaan yhdiste muistuttaa ferroseenia, mutta poikkeaa siitä muutamin osin. Osmoseeni on niin kutsuttu sandwich-yhdiste ja osmiumioni on kahden syklopentadienyyliligandin välissä. Toisin kuin ferroseenilla, syklopentadieenin konformaatiot ovat kohdakkaiset. Toinen selvä poikkeavuus on käyttäytyminen hapettuessa. Osmoseeni ei muodosta monokationia kuten ferroseeni, vaan rutenoseenin tavoin muodostuu dimeerinen dikationi. Ferroseenin tavoin osmoseeni voi reagoida elektrofiilisella aromaattisella substituutiolla. Sen reaktiivisuus on kuitenkin heikompi.Osmium on fotoaktiivinen yhdiste ja tätä ominaisuutta on tutkittu runsaasti. Fotolyysi hajottaa yhdisteen osmiumiksi, bentseeniksi ja syklobutadieeniksi ja osmoseenin on todettu myös katalysoivan veden hajoamista fotolyyttisesti vedyksi ja hapeksi.

## Valmistus
Osmoseenia voidaan valmistaa osmium(IV)kloridin ja syklopentadienyylinatriumin välisellä reaktiolla tai käsittelemällä osmiumtetroksidia vetybromidilla ja tämän jälkeen syklopentadieenillä sinkin läsnä ollessa.

## Lähteet
Joseph Antic

**Joseph Anthony Antic** (13. maaliskuuta 1931 Secunderabad, Brittiläinen Intia, Brittiläinen imperiumi – 12. heinäkuuta 2016 Mumbai) oli intialainen maahockeypelaaja ja olympiamitalisti.

Antic kuului Intian olympiahopeaa Roomassa 1960 saavuttaneeseen joukkueeseen.

Antic kuoli 85-vuotiaana Mumbaissa 12. heinäkuuta 2016 jouduttuaan sairaalaan muutamaa päivää aikaisemmin.

## Lähteet
* Joseph Anthony Antic Bio, Stats and Results  Olympics at Sports-Reference.com 

### Viitteet
Árnes

**Árnes** (virallisesti **Árneshreppur**) on kunta Islannissa Länsivuonojen alueella. 1.1.2018 Árnessissa asui 43 asukasta, joten se on väkiluvultaan Islannin pienin kunta. Pinta-alaa on 718,0 km², joten väestötiheys on ainoastaan 0,06 as./km². Naapurikunnat ovat Ísafjörður luoteessa, Strandabyggð lännessä sekä Kaldrananes etelässä. Kunnanjohtajana toimii Oddný S. Þórðardóttir. 

## Liikenne
Árnesin yhdistää muuhun Islantiin tie 643 (Strandavegur). Kunnan pienestä koosta huolimatta Árnesin Gjögurissä on lentokenttä, jossa on yksi 927-metrinen kiitotie.

### Etäisyydet

* Reykjavík 328&nbsp;km
* Ísafjörður 299&nbsp;km
* Akureyri 430&nbsp;km

## Lähteet
Alcalá del Valle

**Alcalá del Valle** on kunta Cádizin maakunnassa Espanjassa. Kunnan väkiluku on noin 5 200 (vuonna 2015). 

Alcalá del Valle on yksi niistä 19 kylästä, jotka muodostavat Valkoisten kylien reitin (espanjaksi Ruta de los pueblos blancos).

## Lähteet

### Viitteet

## Aiheesta muualla
Vanilliinisokeri

**Vanilliinisokeri** on vanilja-maustekasville ominaismaun antavalla vanilliinilla maustettu kide- tai tomusokeri. Se maistuu ja tuoksuu vaniljalta, mutta makua ei pidetä luonnonvaniljan vertaisena. Vanilliinisokeria käytetään yleisesti korvaamassa kallista vaniljatiivistettä, jota ei valmisteta keinotekoisesti (synteettisesti) kuten vanilliinia. Vanilliinisokeri on yleinen ainesosa leivonnaisissa, jälkiruoissa, konditoriatuotteissa sekä makeisissa ja suklaissa.

## Katso myös
*Vaniljasokeri

## Lähteet
Tjörnes

**Tjörnes** eli **Tjörneshreppur** on Islannin toiseksi pienin kunta asukasluvultaan. Tjörnes sijaitsee Islannin pohjoisosassa, Akureyristä koilliseen. Tjörnesissä asui noin 60 asukasta vuonna 2013.

## Katso myös
* Luettelo Islannin kunnista

## Lähteet
Tavela

**Tavela** on muun muassa seuraavien henkilöiden sukunimi:
*Heikki Tavela (1932–2013), suomalainen yritysjohtaja
*Kaarle Tavela (1810–1872), suomalainen ratsutilallinen.
Hannu Piekkola

**Hannu Tapani Piekkola** (s. 13. joulukuuta 1960 Helsinki) on suomalainen taloustieteilijä. Hän työskentelee taloustieteen professorina Vaasan yliopistossa. Aiemmin Piekkola on työskennellyt muun muassa tutkimuspäällikkönä Elinkeinoelämän tutkimuslaitoksella ja tutkijana Palkansaajien tutkimuslaitoksella. Hän on Helsingin yliopiston taloustieteen dosentti.

Piekkola on koulutukseltaan valtiotieteiden tohtori. Piekkola väitteli tohtoriksi Helsingin yliopistosta vuonna 1995 otsikolla "Capital Income Taxation and Tax Criteria in International Capital Markets".

## Lähteet

## Aiheesta muualla
* Professori Hannu Piekkolan julkaisut ja asiantuntijatehtävät Vaasan yliopiston tutkimustietokannassa
Primetime Emmy 2016

**Primetime Emmy 2016** oli järjestyksessään 68. Primetime Emmy -palkintogaala, jossa jaettiin palkinnot televisiosarjoille ja ohjelmille, joita esitettiin Yhdysvalloissa 1. kesäkuuta 2015 – 31. toukokuuta 2016. Gaala järjestettiin Microsoft Theaterissa Los Angelesissa 18. syyskuuta 2016.

Eniten palkintoja sai *[[Game of Thrones]]*, joka voitti yhteensä 12 palkintoa muun muassa parhaasta draamasarjasta, ohjauksesta ja käsikirjoituksesta. Sarjasta tuli kaikkien aikojen eniten Emmy-palkintoja saanut parhaan katseluajan televisiosarja rikkoen *[[Frasier]]in* edellisen ennätyksen.

## Voittajat ja ehdokkaat
Ehdokkaat julkistettiin 14. heinäkuuta 2016.

### Ohjelmat

### Näyttelijät

### Käsikirjoitus

### Ohjaus

## Lähteet
* 
* 
### Viitteet
Juho Kanervo

**Juho Kanervo** (14. heinäkuuta 1891 Mustamäki, Uusikirkko – 1. tammikuuta 1934) oli suomalainen taidemaalari.

Kanervo opiskeli Viipurin taiteen ystävien piirustuskoulussa 1910–1915. Hän osallistui Suomen Taiteilijain näyttelyihin vuosina 1923, 1925, 1926, 1928, 1930 ja 1931. Kanervon töitä oli esillä myös Tallinnassa ja Tartossa 1930–1931.

## Lähteet

## Aiheesta muualla
* Suomalaisen kuvataiteen bibliografia : Juho Kanervo
Vöyrin marssi

**Vöyrin marssi** (myös *Suojeluskunnat Suomenmaassa*) on Suomen sisällissodan alkuvaiheessa syntynyt valkoisten marssilaulu. Laulu on syntynyt talvella 1918 Haapajärvellä Lapuan suojeluskunnan toimesta Lakaluoman kylän kansakoulun opettaja Pekka Siimestön johdolla..

Laulu sisältää viittauksia niin senaattori Allan Serlachiuksen perustamaan ja Gaston Ahrenbergin komentamaan ratsastavaan poliisikomennuskuntaan, suojeluskuntiin kuin myös jääkäriliikkeeseen. Laulun nimi viittaa Vöyrin sotakouluun.

## Sanat
*Suojeluskunnat Suomenmaassa*
*järjestystä vaatii,*
*kaikki ryssät maasta pois*
*ja alas punakaarti.*

*Hei! Saksanniemi, Jääkärijoukko,*
*Lapuan ja Härmän loukko,*
*Vöyri, Kauhava ja muut.*

*Jääkäreillä mukanaan*
*on menestys ja onni,*
*meikäläisten vyöllä riippuu*
*saksalainen pommi.*

*Hei! Saksanniemi, Jääkärijoukko,*
*Lapuan ja Härmän loukko,*
*Vöyri, Kauhava ja muut.*

*Pikkuryssät Pietarissa*
*näkee pahaa unta,*
*Venäjä on rajamaa*
*ja Suomi valtakunta.*

*Hei! Saksanniemi, Jääkärijoukko,*
*Lapuan ja Härmän loukko,*
*Vöyri, Kauhava ja muut.*

*Eespäin veikot, pelko pois*
*ja rivakasti tahti,*
*suojeluskunnat Suomenmaan*
*on vapauden vahti.*

*Hei! Saksanniemi, Jääkärijoukko,*
*Lapuan ja Härmän loukko,*
*Vöyri, Kauhava ja muut.*

## Katso myös
* Saksanniemen marssi

## Lähteet
Alcalá

**Alcalá** tai **Alcala** voi tarkoittaa seuraavia:

;Paikkoja:

* Alcalá de Guadaíra, kaupunki Sevillan maakunassa Espanjassa
* Alcalá de Henares, kaupunki Madridin itsehallintoalueella Espanjassa
* Alcalá del Río, kaupunki Sevillan maakunnassa Espanjassa
* Alcalá del Valle, kunta Cádizin maakunnassa Espanjassa

;Henkilöitä:

* Felix Enriquez Alcala (s. 1951), yhdysvaltalainen elokuvaohjaaja ja tuottaja
* Juan Valera y Alcalá-Galiano (1824–1905), espanjalainen poliitikko ja kirjailija
* Niceto Alcalá-Zamora (1877–1949), Espanjan pääministeri 1931, presidentti 1931–1936
* Raúl Alcalá (s. 1964), meksikolainen maantiepyöräilijä
* Rodney Alcala (1943–2021) yhdysvaltalainen sarjamurhaaja

;laivoja:
* Alcalá, myöh. *ARA Juan de Garay*, vuonna 1925 valmistunut Espanjan, myöhemmin Argentiinan laivaston hävittäjä
* Alcalá Galiano (1930), vuonna 1930 valmistunut Espanjan laivaston hävittäjä
* Alcalá Galiano (D24), alk. *USS Jarvis*, vuonna 1944 valmistunut Yhdysvaltain, myöhemmin Espanjan laivaston hävittäjä.
Kaarlo Larna

**Kaarlo Larna** (15. marraskuuta 1927 Iisalmen maalaiskunta – 30. lokakuuta 1975 Madeira, Portugali)  oli suomalainen taloustieteilijä. Hän työskenteli muun muassa taloudellisena asiantuntijana Kansallis-Osake-Pankissa, assistenttina Helsingin yliopistossa, virkamiehenä Yhdistyneiden kansakuntien sihteeristössä 1959–1961, Elinkeinoelämän tutkimuslaitoksen johtajana 1961–1963 ja 1973–1975, Sitran yliasiamiehenä 1972–1973 sekä Suomen Teollisuusliiton johtajana ja varatoimistusjohtajana. Larna oli koulutukseltaan valtiotieteiden tohtori Helsingin yliopistosta (väitös 1959). Hän toimi Taloustieteellisen Kerhon puheenjohtajana 1954 ja Kansantaloudellisen Yhdistyksen esimiehenä vuonna 1966.

## Lähteet
Etapit 12–21 Ranskan ympäriajossa 2016

Ranskan ympäriajon 2016 etappien 12–21 tulokset: 

## 12. etappi
### 14. heinäkuuta 2016, [[Montpellier]] – [[Mont Ventoux]], 184 km

**12. etapin tulokset**

**Kokonaistilanne 12. etapin jälkeen**

## 13. etappi
### 15. heinäkuuta 2016, [[Bourg-Saint-Andéol]] – [[Caverne du Pont-d'Arc|La Caverne du Pont-d'Arc]], 37,5 km (henkilökohtainen aika-ajo)

**13. etapin tulokset**

**Kokonaistilanne 13. etapin jälkeen**

## 14. etappi
### 16. heinäkuuta, [[Montélimar]]–[[Villars-les-Dombes]] [[Parc des Oiseaux]], 208,5 km

**14. etapin tulokset**

**Kokonaistilanne 14. etapin jälkeen**

## 15. etappi
### 17. heinäkuuta 2016, [[Bourg-en-Bresse]]–[[Culoz]], 160 km

**15. etapin tulokset**

**Kokonaistilanne 15. etapin jälkeen**

## 16. etappi
### 18. heinäkuuta 2016, [[Moirans-en-Montagne]]–[[Bern]], 209 km

**16. etapin tulokset**

**Kokonaistilanne 16. etapin jälkeen**

## 2. välipäivä
### 19. heinäkuuta 2016, [[Bern]]

## 17. etappi
### 20. heinäkuuta 2016, [[Bern]]–[[Finhaut]]-[[Lac d'Emosson|Émosson]], 184,5 km

**17. etapin tulokset**

**Kokonaistilanne 17. etapin jälkeen**

## 18. etappi
### 21. heinäkuuta 2016, [[Sallanches]]–[[Megève]], 17 km (henkilökohtainen aika-ajo)

**18. etapin tulokset**

**Kokonaistilanne 18. etapin jälkeen**

## 19. etappi
### 22. heinäkuuta 2016, [[Albertville]]–[[Saint-Gervais-les-Bains|Saint-Gervais]] [[Mont Blanc]], 146 km

**19. etapin tulokset**

**Kokonaistilanne 19. etapin jälkeen**

## 20. etappi
### 23. heinäkuuta 2016, [[Megève]]–[[Morzine-Avoriaz]], 146,5 km

**20. etapin tulokset**

**Kokonaistilanne 20. etapin jälkeen**

## 21. etappi
### 24. heinäkuuta 2016, [[Chantilly]]–[[Champs-Élysées]], [[Pariisi]], 131 km

**21. etapin tulokset**

**Lopputulokset 21. etapin jälkeen**

## Lähteet
Karşıyaka Basket

**Karşıyaka Basket** on turkkilainen koripalloseura İzmirin kaupungista.

Seura voitti Turkin mestaruuden vuosina 1987 ja 2015 sekä Turkin cup-mestaruuden vuonna 2014. Se on osallistunut useasti eurooppalaisiin seurakilpailuihin ja sijoittui EuroChallengessa kaudella 2012–2013 hopealle. Seura on tunnettu myös sponsorinimellä **Pınar Karşıyaka**.

## Lähteet

## Aiheesta muualla
* Joukkue eurobasket.com-sivustolla 
* Seuran verkkosivut
Luettelo Suomen kesäyliopistoista

Tämä on **Luettelo Suomen kesäyliopistoista**. Luettelo pohjautuu Suomen kesäyliopistojen vuoden 2015 toiminnan yhteenvetojulkaisuun. 

Vuonna 2015 Suomen kesäyliopistossa järjestettiin yhteensä 5&nbsp;288 opintojaksoa, joille osallistui kaikkiaan 101&nbsp;528 osallistujaa (Huom: ). Osallistujista naisia oli 74,6 prosenttia (75&nbsp;782). Opetustuntien määrällä mitattuna eniten opetusta annettiin Helsingin seudun kesäyliopistossa (18&nbsp;533 oppituntia), Pohjois-Pohjanmaan kesäyliopistossa (17&nbsp;974), Tampereen kesäyliopistossa (13&nbsp;142), Turun kesäyliopistossa (7&nbsp;621) ja Snellman-kesäyliopistossa (Kuopion kesäyliopisto: 5&nbsp;838).  

Avoimen yliopisto-opetuksen osuus oli huomattava (49,7&nbsp;%) kesäyliopistoissa vuonna 2015 järjestettyjen opintojaksojen lukumäärästä. Kesäyliopistojen avoimen yliopisto-opetuksen kursseilla suoritettiin vuoden aikana yhteensä 62&nbsp;975 opintopistettä. Näistä erityisen suuri osuus eli lähes kolmannes kaikista opintopisteistä (19&nbsp;470 op) suoritettiin Itä-Suomen yliopiston suoritusvaatimusten mukaan.

## Luettelo Suomen kesäyliopistoista

## Lähteet
Elin Nordlund

**Elin Johanna Nordlund** (4. helmikuuta 1855 Pori – 27. elokuuta 1932) oli suomalainen taidemaalari.

Nordlundin vanhemmat olivat Porin lyseon rehtori, kirjailija Carl Ferdinand Nordlund (1820–1905) ja Johanna Elisabet von Schantz (1831–1901). Hän opiskeli kotimaassa Hjalmar Munsterhjelmin ja Maria Wiikin johdolla sekä Adolf von Beckerin yksityisessä akatemiassa. Ulkomailla hän opiskeli August Malmströmin johdolla Tukholmassa 1871–1872 sekä R. Collinin ja Gustave-Claude-Etienne Courtois’n johdolla Pariisissa 1885–1886 ja Julius Paulsonin johdolla Kööpenhaminassa 1887–1888. Hän osallistui Suomen Taiteilijain näyttelyihin vuosina 1895, 1896 ja 1897. Nordlund toimi piirustuksenopettajana oppikouluissa 1875–1912.

## Lähteet

## Aiheesta muualla
* Suomalaisen kuvataiteen bibliografia: Elin Nordlund
L’Isle-Jourdain (Gers)

**L’Isle-Jourdain** on kunta Lounais-Ranskassa Gersin departementissa Oksitanian alueella.

## Nähtävyyksiä
Kaupungin nähtävyyksiä on kollegiaalikirkko Saint-Martin. Kirkko rakennettiin keskiajalla 1100-luvulla, mutta hugenotit tuhosivat sen vuonna 1580. Nykyinen kirkko rakennettiin 1700-luvun lopulla. Kirkon kellotorni on peräisin 1300-luvulta.

Kampanologinen museo (*Musée européen d’art campanaire*) on avattu vuonna 1994 vanhaan kauppahalliin. Siellä esitellään erilaisia  soitinkelloja


Tiedosto:Collégiale_Saint-Martin_de_L'Isle-Jourdan,_front.jpg|Kollegiaali Saint-Martin
Tiedosto:Musée_campanaire.JPG|Kellomuseo


## Lähteet

## Aiheesta muualla
Pohjois-Pohjanmaan kesäyliopisto

**Pohjois-Pohjanmaan kesäyliopisto** on Oulussa kotipaikkaansa pitävä, Pohjois-Pohjanmaan kesäyliopisto r.y.:n ylläpitämä suomalainen kesäyliopisto. Se on perustettu vuonna 1951. Sivutoimipisteet kesäyliopistolla on Kuusamossa, Raahessa, Ylivieskassa ja Pyhäjärvellä. Vuonna 2015 yksittäisiä kursseja järjestettiin lisäksi Hailuodossa, Iissä, Kalajoella, Lofooteilla (Norjassa), Nivalassa ja Pyhäjoella.

Vuonna 2015 kesäyliopisto järjesti eri toimipisteissään yhteensä 866 opintojaksoa, joille osallistui kaikkiaan 15&nbsp;834 opiskelijaa. Annettujen oppituntien määrällä (yhteensä 17&nbsp;974 oppituntia vuonna 2015) mitattuna Pohjois-Pohjanmaan kesäyliopisto antoi Suomen toiseksi eniten opetusta antanut kesäyliopisto vuonna 2015 Helsingin seudun kesäyliopiston jälkeen. 
 
Opetuksesta huomattava osa (415 opintojaksoa) oli avoimen yliopiston opetusta. Näille kursseille osallistui yhteensä 6&nbsp;699 opiskelijaa, jotka suorittivat kursseilla yhteenlaskettuna 11&nbsp;159 opintopistettä. Opettajakuntaan kuului yhteensä 359 henkilöä, joista avoimessa yliopistossa opetti 173, joista professoreja tai dosentteja oli 84. Muussa kuin avoimessa yliopisto-opetuksessa opetusta antoi 186 opettajaa.

Pohjois-Pohjanmaan kesäyliopisto rahoitti toimintaansa ensisijaisesti opiskelijamaksuilla (51,7&nbsp;% kaikista tuloista) ja valtion maksuosuudella (38,7&nbsp;%). Kuntien maksuosuudet muodostivat 4,0 prosenttia ja hankkeina tai tilauskoulutuksista saatiin 5,6 % vuoden 2015 tuloista.

## Lähteet
Banvit BK

**Bandırma Basketbol İhtisas Kulübü** on turkkilainen koripalloseura Bandırman kaupungista.

Seura on yltänyt Turkin pääsarjassa ja Turkin cupissa parhaimmillaan hopealle. Se on osallistunut useasti eurooppalaisiin seurakilpailuihin. Kaudella 2014–2015 Banvit ylsi EuroCupissa välieriin.

## Lähteet

## Aiheesta muualla
* Joukkue eurobasket.com-sivustolla 
* Seuran verkkosivut
Bikineitä ja timantteja

**Bikineitä ja timantteja** on Salatut elämät -televisiosarjan seitsemäs nettiin julkaistu spin-off-sarja. Ohjelma julkaistiin MTV:n Katsomo-palvelussa kesällä 2016. Alissa, Iida ja Sanni lähtevät kylpylälomalle vanhaan kartanoon, joka etenee odottamattomiin suuntiin ja sarjassa paljastuu Alissan menneisyys. Kesällä 2017 sarja esitettiin MTV3:lla kolmiosaisena koosteena. 

## Näyttelijät
### Päähenkilöt

### Sivuhenkilöt

## Jaksot

## Lähteet
Juha Kilponen

**Juha Kilponen** on suomalainen taloustieteilijä. Hän työskentelee Suomen Pankin rahapolitiikka- ja tutkimusosaston päällikkönä ja toimii Euroopan keskuspankin rahapolitiikkakomitean jäsenenä. Kilponen on Turun yliopiston makrotaloustieteen dosentti ja hän on BoF Economics Review -lehden päätoimittaja. 

## Ura

Ennen siirtymistään rahapolitiikka ja tutkimusosaston päälliköksi vuoden 2018 lopussa, hän toimi toimistopäällikkönä rahapolitiikka- ja tutkimusosaston ennustetoimistossa vuonna 2014 ja sitä ennen hän on toiminut asiantuntija-, tutkimusohjaaja- ja neuvonantajatehtävissä Suomen Pankin tutkimusyksikössä. Pankin palveluksessa ollessaan hän on toiminut vanhempana neuvonantajana Euroopan väliaikaisessa vakausmekanismissa ja kansallisena asiantuntijana Euroopan keskuspankissa. Aiemmin Kilponen on toiminut ekonomistina Valtion taloudellisessa tutkimuslaitoksessa ja vierailevana tutkijana Cass Business Schoolissa Lontoossa. Hän on opettanut kansantaloustieteen valtakunnallisessa tohtorikoulutussohjelmassa vuosina 2007 ja 2012-2014. Kilponen on koulutukseltaan taloustieteen tohtori. Hän väitteli tohtoriksi Euroopan yliopiston instituutista vuonna 1999 otsikolla "The Political Economy of Monetary Policy and Wage Bargaining - Theory and  Econometric Evidence".

## Lähteet

## Aiheesta muualla
* Kilposen kotisivu
* Kilposen tutkimukset IDEASissa
Turun kesäyliopisto

**Turun kesäyliopisto** () on Turun alueella toimiva, Turun Aikuiskoulutussäätiön ylläpitämä, vapaan sivistystyön oppilaitos. Laki vapaasta sivistystyöstä 1998/632 määrittelee kesäyliopistot alueellisen koulutustarjonnan oppilaitoksiksi, joiden toiminnassa painottuvat korkeakouluopetus sekä alueen muihin osaamis- ja sivistystarpeisiin vastaaminen ottaen huomioon myös korkeakoulutettu väestö.  

Turun kesäyliopisto järjestää aikuiskoulutusta, johon voi osallistua elämän eri vaiheissa, ilman pohjakoulutus-, ikä- tai muita vaatimuksia ja pääsääntöisesti ilman erillistä hakumenettelyä. Koulutuksia toteutetaan ympärivuotisesti päiväsaikaan, iltaisin ja viikonloppuisin, lähi- ja etäopetuksena. Kesäyliopistossa ei ole mahdollista suorittaa tutkintoja.

Koulutustarjonta monipuolistaa ja täydentää alueen muiden oppilaitosten tarjontaa sekä koulutusten sisältöjen että järjestämisajankohtien osalta. Koulutustarjonnassa on mm. avointa yliopisto-opetusta, työelämän täydennyskoulutusta, kielikursseja, lukion kertauskursseja ja abikursseja, tilauskoulutusta yrityksille ja organisaatioille, harrastekursseja ja yleissivistävää koulutusta sekä maksuttomia yleisöluentoja.

Turun kesäyliopiston toiminnassa painottuvat vastuullisuus ja luotettavuus, palveluhenkisyys sekä opiskelumahdollisuuksien tarjoaminen kaikille.

## Historia
Turun kesäyliopisto on perustettu vuonna 1936 ja se on yksi Suomen vanhimmista kesäyliopistoista. Yksityinen Turun yliopiston kansansivistystoimikunta perusti Turun kesäyliopiston vuonna 1936 jatkamaan jo vuonna 1922 aloitettua kesäopetusta. Vuonna 1999 kesäyliopistoista tuli vapaan sivistystyön oppilaitoksia ja Turun kesäyliopiston ylläpitäjäksi ryhtyi Turun Aikuiskoulutussäätiö. 1980-luvulta alkaen Turun kesäyliopiston toiminta on ollut ympärivuotista. 

## Katso myös

* Kesäyliopisto
* Avoin yliopisto
* Helsingin seudun kesäyliopisto
* Jyväskylän kesäyliopisto
* Pohjois-Karjalan kesäyliopisto

## Lähteet

* Turun kesäyliopisto

## Aiheesta muualla

* Turun kesäyliopisto
* Suomen kesäyliopistot
Snellman-kesäyliopisto

**Snellman-kesäyliopisto** on Kuopiosta käsin toimiva, Snellman-instituutti ry:n ylläpitämä suomalainen kesäyliopisto. Se on perustettu vuonna 1956. Sivutoimipisteet kesäyliopistolla on Iisalmessa ja Varkaudessa. Koulutuksia järjestetään paljon myös verkkototeutuksena tai joustavasti.

## Koulutustarjonta
*Avoin yliopisto-opetus
*Ammatillinen täydennyskoulutus
*Yleissivistävä koulutus
*Ikääntyvien yliopisto
*Lasten ja nuorten yliopisto
*Tilauskoulutukset

Vuonna 2015 kesäyliopisto järjesti eri toimipisteissään yhteensä 273 opintojaksoa, joille osallistui kaikkiaan 5&nbsp;351 opiskelijaa. Tämä on tavanomainen määrä, sillä kesäyliopistossa opiskelee vuositasolla 5&nbsp;000&ndash;6&nbsp;000 opiskelijaa.Annettujen oppituntien määrällä (yhteensä 5&nbsp;838 oppituntia vuonna 2015) mitattuna Snellman-kesäyliopisto antoi Suomen viidenneksi eniten opetusta antanut kesäyliopisto vuonna 2015. 

Opetuksesta merkittävä osa (93 opintojaksoa) oli avoimen yliopiston opetusta. Näille kursseille osallistui yhteensä 1&nbsp;225 opiskelijaa, jotka suorittivat kursseilla yhteenlaskettuna 1&nbsp;217 opintopistettä. Opettajakuntaan kuului yhteensä 201 henkilöä, joista avoimessa yliopistossa opetti 53, joista professoreja tai dosentteja oli 15. Muussa kuin avoimessa yliopisto-opetuksessa opetusta antoi 148 opettajaa.

## Hallinto ja rahoitus

Snellman-kesäyliopistoa ylläpitää Snellman-instituutti. Kevääseen 2010 asti ylläpitäjänä toimi Kuopion Yliopistoseura ry.

Snellman-kesäyliopisto rahoitti toimintaansa ensisijaisesti opiskelijamaksuilla (55,8&nbsp;% kaikista tuloista) ja valtion maksuosuudella (28,3&nbsp;%). Kuntien maksuosuudet muodostivat 12,4 prosenttia ja hankkeina tai tilauskoulutuksista saatiin 2,7&nbsp;% vuoden 2015 tuloista.

## Lähteet

## Aiheesta muualla
*Kuopion kesäyliopisto 50 vuotta – juhlavuoden luentojen taltiointeja
Ulu Grosbard

**Israel ”Ulu” Grosbard** (9. tammikuuta 1929 Antwerpen – 19. maaliskuuta 2012 New York) oli belgialaissyntyinen yhdysvaltalainen elokuva- ja teatteriohjaaja sekä elokuvatuottaja. Grosbard valikoi tehtävänsä tarkoin ja ohjasi viisi vuosikymmentä kattaneella urallaan vain kymmenkunta näytelmää ja seitsemän elokuvaa. Hänen erikoisalaansa olivat realistiset perhedraamat.

Grosbard syntyi Antwerpenissa miesten räätälinliikettä pitäneeseen juutalaisperheeseen, joka joutui toisen maailmansodan aikana lähtemään Belgiasta maanpakoon Kuubaan. Sodan jälkeen vuonna 1948 perhe muutti Yhdysvaltoihin, jossa Ulu Grosbard opiskeli Chicagon yliopistossa sekä draamaa Yalen yliopiston teatterikoulussa. Hän asettui New Yorkiin, jossa hän ohjasi sekä Broadway- että off-Broadway-teattereissa. Hänen ohjauksiaan olivat Arthur Millerin *[[Näköala sillalta]]*, David Mametin *American Buffalo* ja Woody Allenin *The Floating Light Bulb*.

Grosbard alkoi saada nimeä myös Hollywoodissa, jossa hän aloitti toimimalla apulaisohjaajana muun muassa elokuvissa *[[Kuumetta veressä]]* (Elia Kazan, 1961) ja *[[Ihmeidentekijä]]* (Arthur Penn, 1962). Hänen ensimmäinen oma elokuvansa oli versio Frank D. Gilroyn näytelmästä *[[Puheenaiheena ruusut]]* (1968), jonka ohjauksesta Broadwaylle Grosbard oli saanut Tony-palkintoehdokkuuden 1964. Seuraavia elokuvaohjauksia olivat vuoden 1971 *[[Kuka on Harry Kellerman?]]* ja vuoden 1978 *[[Isku selkään]]*, joissa molemmissa näytteli Dustin Hoffman. Kahdessa seuraavassa, *[[Salattu totuus]]* (1981) ja *[[Rakastutaan]]* (1984) miespääosaa esittää Robert De Niro. Grosbardin suosimia näyttelijöitä olivat myös Meryl Streep ja etenkin Robert Duvall, johon hän oli tutustunut jo nuorena.

Grosbardin viimeiseksi jäänyt elokuva perustuu Jacquelyn Mitchardin romaaniin *[[Syvä kuin meri]]*.

## Filmografia
*1968: Puheenaiheena ruusut (*The Subject was Roses*)
*1971: Kuka on Harry Kellerman? (*Who Is Harry Kellerman and Why Is He Saying Those Terrible Things about Me?*)
*1978: Isku selkään (*Straight Time*)
*1981: Salattu totuus (*True Confessions*)
*1984: Rakastutaan (*Falling in Love*)
*1995: Georgia (*Georgia*)
*1999: Syvä kuin meri (*The Deep End of the Ocean*)

## Lähteet

## Aiheesta muualla
*
*
Edupoli

**Edupoli** oli Uudellamaalla, neljälle eri paikkakunnalle sijoittunut ammatillista koulutusta tarjoava oppilaitos. Edupoli ja Point College yhdistivät voimansa ja muodostivat yhdessä uuden, toimintansa 1.1.2019 aloittaneen osakeyhtiön, Careerian. 

Edupoli oli Itä-Uudenmaan koulutuskuntayhtymän omistama kunnallinen liikelaitos. Se aloitti toimintansa vuonna 1974 nimellä Itä-Uudenmaan ammatillinen kurssikeskus. 1. tammikuuta 2018 Edupoli-nimen alle siirtyi nuorten koulutusta tarjoava Amisto sekä oppisopimuskoulutusta järjestävä Itä-Uudenmaan oppisopimuskeskus.
	
Liikelaitos Edupolin johtamista arvosteltiin. Työnantaja tuomittiin Itä-Uudenmaan käräjäoikeudessa korvauksiin vuosina 2012 ja 2013 tapahtuneista perusteettomasta irtisanomisesta ja YT-menettelystä annetun lain rikkomisesta. Lisäksi työsuojeluviranomaisen mielestä työnantaja noudattanut työsuojelusta annettua lainsäädäntöä, mistä sille on annettu velvoittavia toimintaohjeita ja kehotuksia. 

Koulutuskuntayhtymän suurimmat omistajat 31.12.2017 olivat Porvoo, Loviisa, Askola ja Sipoo. Lisäksi Pornaisella, Lapinjärvellä, Myrskylällä, Pukkilalla ja Orimattilalla oli kullakin pieni omistusosuus.

## Lähteet
Illuminati (täsmennyssivu)

**Illuminati** voi tarkoittaa:

*Illuminati, vuosina 1776&ndash;1780 Baijerissa vaikuttanut salaseura
*Illuminati, korttipeli
*Illuminati, Marvelin sarjakuvissa esiintyvä fiktiivinen järjestö
*Illuminatus!, humoristinen salaliittoteorioita käsittelevä kirjatrilogia
Uşak Sportif

**Uşak Sportif** on turkkilainen koripalloseura Uşakin kaupungista.

Seura on pelannut Turkin pääsarjan lisäksi eurooppalaisissa seurakilpailuissa.

## Lähteet

## Aiheesta muualla
* Joukkue eurobasket.com-sivustolla 
* Seuran verkkosivut
Darüşşafaka SK

**Darüşşafaka Spor Kulübü** on turkkilainen koripalloseura Istanbulin kaupungista.

Seura voitti Turkin mestaruuden vuosina 1961 ja 1962. Lisäksi seura on voittanut Turkin cupin kahdesti, vuosina 2002 ja 2016. Se on osallistunut myös eurooppalaisiin seurajoukkuekilpailuihin kuten Euroliigaan.

## Lähteet

## Aiheesta muualla
* Joukkue eurobasket.com-sivustolla 
* Seuran verkkosivut
Merta lähemmäs kalaan

**Merta lähemmäs kalaan** on syksyllä 2015 MTV3-kanavalla esitetty kalastusohjelma. Ohjelman jokaisessa jaksossa viedään julkisuudesta tuttuja henkilöitä kalalle heidän omille kotivesilleen. Juontajina, kalastusoppaina ja kokkeina nähdään Roope Rehbinder, Arttu Harkki ja Janne Pekkala.

## Jaksot

## Lähteet
Urge

**Urge** on The Coca-Cola Companyn tuottama ja markkinoima sitruksen makuinen virvoitusjuoma.  Juoma lanseerattiin Norjassa vuonna 1996 ja se on yksi harvoista virvoitusjuomista, joka on levinnyt kansainvälisesti. Pohjoismaista sitä myytiin Norjan lisäksi aikoinaan Ruotsissa ja Tanskassa.

Menestyksen myötä sen myynti aloitettiin myös Yhdysvalloissa vuonna 1997 nimellä **Surge**. Myynnin lasku johti kuitenkin lopulta tuotannon lopettamiseen vuonna 2003. 

## Lähteet
Transcendence (albumi)

**Transcendence** on Devin Townsendin yhtyeen Devin Townsend Projectin seitsemäs studioalbumi. Se julkaistiin 9. syyskuuta 2016 Townsendin oman levymerkin HevyDevy Recordsin alla. Euroopassa albumin julkaisi InsideOut Music.

Albumi debytoi Suomen virallisen listan sijalla 2.

## Taustaa
Tammikuussa 2016 Townsend ilmoitti tulevan studioalbumin nauhoitusten alkavan 27. maaliskuuta Vancouverissa, Kanadassa. 19. maaliskuuta 2016 Townsend julkaisi Twitter-tilillä viestin, jossa hän valotti albumin teeman olevan nykyaikaisesta, kaoottisesta ajanjaksosta selviämisestä sekä itsensä ja omien pelkojensa ylittämisestä. Toukokuun puolen välin tienoilla albumin julkaisupäivämääräksi kerrottiin 2. syyskuuta, mikä siirtyi myöhemmin viikolla. Samalla julkistettiin albumin kansitaide, jonka toteutti aiemminkin Townsendin kanssa työskennellyt Anthony Clarkson.

## Kappaleet

### CD 1
#
#
#
#
#
#
#
#
#
#

### Japanin bonuskappaleet
#Sophie's Boobies (demo)
#Young Guns (demo)
#Wolves (demo)

### Holding Patterns (Deluxe Edition CD 2)
#
#
#
#
#
#
#
#
#
#
#

## Kokoonpano
* Devin Townsend – laulu. kitara, basso, kosketinsoitin, musiikkiohjelmointi, tuotanto
* Brian Waddell – basso
* Ryan van Poederooyen – drums
* Dave Young – keyboards, guitars
* Mike St. Jean – keyboards

### Vierailevat muusikot
* Anneke van Giersbergen – vocals

### Tuotanto
* Anthony Clarkson – cover art
* Adam "Nolly" Getgood – engineering

## Arvostelut
* Metacritic: 80/100
* Allmusic: 
* Imperiumi.net: 
* Savon Sanomat: 
* Soundi: 
* Sputnikmusic: 

## Lähteet
Nizzan isku 2016

**Nizzan isku 2016** oli Nizzassa, Ranskassa 14. heinäkuuta 2016 tapahtunut autoisku. Iskun teki Mohamed Lahouaiej Bouhlel ajamalla kuorma-autolla väkijoukkoon Promenade des Anglais -rantakadulla. Iskussa kuoli 85 ja haavoittui 202 ihmistä, joista 50 oli kriittisessä tilassa. Ihmiset olivat kerääntyneet rantakadulle katsomaan Ranskan kansallispäivän kunniaksi järjestettyä ilotulitusta. Silminnäkijähavaintojen mukaan kuorma-autoa ajettiin lähes 90 km/h nopeudella. Isku on kaikkien aikojen tuhoisin autolla tehty terrori-isku lukuun ottamatta autopommi-iskuja.

## Tekijä
Poliisi ampui auton kuljettajan, 31-vuotiaan Mohamed Lahouaiej Bouhlelin, jolla oli myös aiempaa rikostaustaa. Hänellä oli sekä Tunisian että Ranskan kansalaisuus. Iskussa käytetystä Renault Midlum -merkkisestä kuorma-autosta löytyi muun muassa tekijän kahdet henkilöllisyyspaperit, pistooli, rynnäkkökivääri, asejäljitelmiä ja kranaatti. Tekijä oli eronnut ja hänellä on kolme lasta. Nizzan isku on pahin yksittäisen ihmisen suorittama veriteko länsimaissa. Tekijällä on perheen mukaan ollut vakavia mielenterveydellisiä ongelmia, alkoholismia ja raivonpuuskia, mutta radikalisoitumista terrorismin suuntaan ei ollut havaittu.

## Avustajat
Hyökkäyksessä avustamisesta pidätettiin ja saa syytteet neljä miestä ja yksi nainen. He ovat nyt (heinäkuu 2016) tutkintavankeudessa. Kolmea epäillyistä syytetään avunannosta murhaan ja kahta aselakien rikkomisesta. He viisi ovat antaneet tekijälle muun muassa logistista apua hyökkäyksen valmistelussa.

## Terrorismiepäily
Jihadistijärjestö Isis ilmoitti lauantaina 16. heinäkuuta olevansa vastuussa iskusta. Järjestön tiedotustoimisto Amaq kertoi, että iskun toteuttaja Mohamed Lahouaiej Bouhlel on Isisin sotilas, ja se oli vastaisku Isisiä vastaan taistelevia kansakuntia kohtaan.

## Lähteet

## Aiheesta muualla
Finnjävel – ravintola helvetistä

**Finnjävel – ravintola helvetistä** on keväällä 2016 MTV3-kanavalla alkanut tositelevisiohjelma. Ohjelmassa seurataan huippukokkien Henri Alénin ja Tommi Tuomisen yhteistä unelmaa perustaa Finnjävel-ravintola hinnalla millä hyvänsä.

Finnjävel-ravintola sai yhden Michelin-tähden syyskuussa 2021.

## Jaksot

## Lähteet
Anthony Johnson

**Anthony Kewoa Johnson** (6. maaliskuuta 1984 Dublin, Georgia – 13. marraskuuta 2022) oli yhdysvaltalainen vapaaottelija. Hän otteli 2015 ja 2017 UFC:n alemman raskaansarjan mestaruudesta Daniel Cormieria vastaan, mutta hävisi kamppailun molemmilla kerroilla kuristuksella.

## Alkuvuodet
Johnson syntyi Georgian osavaltiossa, jossa hän kävi West Laurens High Schoolin ja muutti sittemmin opiskelemaan Kaliforniaan Lassen Community Collegeen paini stipendillä. Hän voitti collegessa painin kansallisen painimestaruuden 2004. Collegen jälkeen Johnson työskenteli ovimiehenä, kunnes sai ystävänsä kehotuksesta kokeilla vapaaottelua painitaustansa myötä.

## Vapaaottelu
### RMN
Johnson otteli ensimmäisen vapaaottelunsa elokuussa 2006 *PF 2: Live MMA* -tapahtumassa Jonathan Romeroa vastaan. Hän voitti kamppailun teknisellä tyrmäyksellä minuutissa ensimmäissä erässä. Voiton jälkeen Johnson otti osaa syyskuussa 2006 Denverissä järjestettyyn Rocky Mountain Nationals järjestön turnaukseen. Hän otteli turnauksessa välisarjassa, jossa avausvastustajana oli Rich Moskowitz. Tuomariäänin voiton vienyt Johnson eteni loppuotteluun, jossa hän kohtasi Keith Wilsonin. Johnson voitti mestaruuden tuomariäänin.

### UFC
Johnson siirtyi UFC:hen 2007 ja otteli avauskamppailussaan toista UFC otteluaan ottelevan Chad Reinerin. Johnson voitti kamppailin tyrmäyksellä 13 sekunnissa.

## Saavutukset
### Paini
***NJCAA**
**2004 Collegen kansallinen mestaruus 79&nbsp;kg

### Vapaaottelu
***[[UFC]]**
**Illan ottelu (kerran, vs. Josh Koscheck)
**Illan tyrmäys (kahdesti, vs. Kevin Burns, vs. Charlie Brenneman)
**Illan suoritus (neljästi, vs. Antônio Rogério Nogueira, vs. Alexander Gustafsson, vs. Jimi Manuwa, vs. Ryan Bader)
***Rocky Mountain Nationals**
**Välisarjan turnauksen mestari

### Muuta
***Combat Press**
**2014 vuoden paluu
## Lähteet